Saman med trommeslagar Taylor Hawkins besøkjer den kjende Foo Fighters-musikaren Skavlan i kveld. Dave Grohl fortel mellom anna om da han datt ned frå scenen og knekte ankelen under ein konsert i Göteborg i 2015.

– Dei ville få meg på sjukehus, men eg ville gå attende på scena og spela ferdig, seier Dave Grohl om uhellet på Ullevi.

Men sidan beinet var knekt, måtte nokon bli med opp på scena og halde ankelen på plass.

– Nokre minutt seinare bar dei meg attende med beinet stikkande rett ut. Så plasserte dei meg i ein stol, og ein mann sat og heldt på foten heile tida. Vi spela i to og ein halv time til.

Foreint med legen

Fredrik Skavlan kan fortelja at mannen som passa på beinet hans under konserten er ein svensk lege, og Grohl gispar når Skavlan seier at han er her i kveld. Lege Johan Sampson og Dave Grohl gjev kvarandre ein lang klem når dei møtest.

– Du sat stille heile tida og passa på, men etter nokre songar begynte du å bevege deg til rytmane, seier Grohl til Sampson.

Grohl fortel òg om eit strabasiøst bleieskift på «Skavlan» på NRK1 i kveld klokka 21.25. Programmet blir tilgjengeleg allereie klokka 15.00 på NRK TV.